Franciszka Arnsztajnowa

Franciszka Arnsztajnowa, szül. Meyerson, 1865. február 19-én született Lublinban, valószínűleg 1942-ben hunyt el a treblinkai koncentrációs táborban, zsidó származású költő, műfordító. Malwina Meyerson írónő lánya, Emil Meyerson filozófua testvére. Németországban folytatott természettudományi tanulmányokat, hazatérve férjével együtt társadalmi, karitatív és patrióta tevékenységet folytatott. A Kurier Codzienny folyóiratban debütált, első verseskötete 1895-ben jelent meg. 1932-ben Józef Czechowiczcsal együtt létrehozták a lublini írószövetséget (Lubelski Związek Literatów). 1934-ben Varsóba költözött. Elsősorban angol nyelvből fordított (Douglas Jerrold, Rudyard Kipling, H.G. Wells, W.Somerset Maugham). Alakja megjelenik Hanna Krall Wyjątkowa długa linia című regényében.

Megjelent kötetei:
 * Stare kamienie (Józef Czechowiczcsal; 1934)
 * Odloty (1932)
 * Archanioł jutra (1924)
 * Poezje (1899)
 * Poezje (1895)